stanford-oval/wikipedia huggingface dataset:
Kuus kuppia kahvia ja yks kokis

| Kuus kuppia kahvia ja yks kokis Pertti Kurikan Nimipäivät |
| --- | --- | --- |

Kokoelmalevyn tiedot
 Julkaistu: 7. joulukuuta 2012
 Tyylilaji: punk
 Kesto: 37.00
 Levy-yhtiö: Airiston punk-levyt
Listasijoitukset
  Suomen virallinen lista: 17.
Pertti Kurikan Nimipäivät -yhtyeen muut julkaisut
| Asuntolaelämää 2012 | Kuus kuppia kahvia ja yks kokis 2012 |   |
Kuus kuppia kahvia ja yks kokis on punk-yhtye Pertti Kurikan Nimipäivien kokoelmalevy ja ensimmäinen pitkäsoitto. Se julkaistiin vuonna 2012 levymerkillä Airiston punk-levyt.
Levyn materiaali on julkaistu levyillä "Ei yhteiskunta yhtä miestä kaipaa", "Päättäjä on pettäjä", "Osaa eläimetkin pieree" ja "Asuntolaelämää". Lisäksi mukana on kaksi ennenjulkaisematonta kappaletta. Kappaleiden aiheet koostuvat poliitikkojen mädännäisyyden kritisoimisesta, omakohtaisista asioista ja erilaisten paskamaisuuksien purkamisesta.
Albumi ylsi parhaimmillaan Suomen virallisen listan sijalle 17.
Kappaleet

Miks kukaan ei ymmärrä
Mä vihaan maailmaa
Kallioon
Päättäjä on pettäjä
Mikä mättää
Muutan mun kavereille
Puhevika
Kovasikajuttu
Haluan toimintaa
Läski Kari
Pyhäpäivä
Sä et oo normaali
Asuntolaelämää
Naapurissa asuu nainen
En viihdy kotona
Pertin luo kylään
Kuus kuppia kahvia
Pertti Kurikan Nimipäivät
Jäsenet

Pertti Kurikka – kitara
Kari Aalto – laulu
Sami Helle – basso
Toni Välitalo – rummut
Arviot

Imperiumi.net:
Soundi:
Helsingin Sanomat:
Lammaszine:
Aiheesta muualla

Kuus kuppia kahvia ja yks kokis discogs.com -sivustolla
För äldre nybegynnare / Schlagerns mystik

För äldre nybegynnare ja Schlagerns mystik ovat Zamla Mammaz Mannan albumeita, jotka ilmestyivät tupla-albumina vuonna 1978 Silence Recordsin kautta. För äldre nybegynnare on koottu livetilanteissa nauhoitetuista improvisaatioista. Schlagerns mystik on studioalbumi, joka sisältää lauluja ja muuta sävellettyä materiaalia. Alkuperäisen tupla-albumin avattavan kannen puolivälissä on katkoviiva, jota pitkin levyjen kannet voi leikata halutessaan erilleen.
För äldre nybegynnare

| För äldre nybegynnare Zamla Mammaz Manna |
| --- | --- | --- |

Livealbumin tiedot
 Äänitetty : Röbo tegelbruk, Uppsala kesällä 1976; Flamman, Linköping 14. toukokuuta 1977; Sprängkullen, Göteborg 2. ja 3. syyskuuta 1977 sekä Moderna Museet, Tukholma 17. marraskuuta 1977
 Julkaistu: 1978
 Formaatti: LP, CD
 Tyylilaji: vapaa improvisaatio
 Kesto: 41.22
 Levy-yhtiö: Silence
Zamla Mammaz Mannan muut julkaisut
|   | För äldre nybegynnare 1978 | Familjesprickor 1980 |
Urmakare 1 – 3.40
Urmakare 2 – 2.29
Funkfällan – 2.45
Kort påbrå – 1.53
Moderna – 6.20
Timlig är du – 2.32
Seldon in memoriam – 11.30
Till ovala metern – 3.46
Tycker du som jag? – 5.15
För äldre nybegynnare > Kokoonpano

Hans Bruniusson – rummut, rumpukone, kellopeli, ksylofoni, radio, ääni
Eino Haapala – kitarat, ääni
Lars Hollmer – sähköpiano, korg polyphonic, hohner symphonic, flyygeli, farfisaurut, ääni
Lars Krantz – basso, trumpetti
Schlagerns mystik

| Schlagerns mystik Zamla Mammaz Manna |
| --- | --- | --- |

Studioalbumin tiedot
 Äänitetty : Studio Decibel, Tukholma
 Julkaistu: 1978
 Formaatti: LP, CD
 Tyylilaji: progressiivinen rock, folk, huumorimusiikki
 Kesto: 37.27
 Levy-yhtiö: Silence
Zamla Mammaz Mannan muut julkaisut
|   | Schlagerns mystik 1978 | Familjesprickor 1980 |
Vid ragunda – 1.37
Årstidsvisan – 3.48
Profession är amatörens lim – 2.20
Knapplösa – 2.15
Inte Margareta – 3.47
Liten Karin – 4.15
Asfaltvisan – 1.52
Joosan lost – 0.25
Ödet – 17.00
Schlagerns mystik > Kokoonpano

Hans Bruniusson – rummut, ksylofoni, kellopeli, vibrafoni, laulu
Eino Haapala – sähkökitarat, akustinen kitara, vibrafoni, laulu
Lars Hollmer – sähköpiano, korg polyphonic, hohner symphonic, flyygeli, haitari, laulu
Lars Krantz – sähköbasso, kontrabasso, akustinen kitara, laulu
Aiheesta muualla

Albumi Discogs-sivustolla
Albumi Allmusic-sivustolla
Albumi Silence-levy-yhtiön sivustolla
Albumin arvostelu Expose-sivustolla
För äldre nybegynnare Prog Archives -sivustolla
Schlagerns mystik Prog Archives -sivustolla
Dennis Praet

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. toukokuuta 1994
Syntymäpaikka: Leuven, Belgia
Pelipaikka: hyökkäävä keskikenttä
Pituus: 180 cm
Seura
Seura:  Leicester City
Pelinumero: 26
Junioriseurat
1999–2000:  SJV Motbroek
2000–2002:  Stade Leuven
2002–2010:  KRC Genk
2010–2011:  RSC Anderlecht
Seurat
| Vuodet | Seura | O | (M) |
| 2011–2016 |  Anderlecht | 139 | (20) |
| 2016–2019 |  Sampdoria | 98 | (4) |
| 2019– |  Leicester City | 64 | (3) |
| 2021–2022 | →  Torino FC | 23 | (2) |
Maajoukkue
| 2010–2011 |  Belgia U17 | 11 | (2) |
| 2011 |  Belgia U18 | 2 | (0) |
| 2012 |  Belgia U19 | 7 | (2) |
| 2012–2016 |  Belgia U21 | 17 | (2) |
| 2014– |  Belgia | 15 | (2) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2023.  Maajoukkueuran tilastot päivitetty 16. heinäkuuta 2023.
Dennis Praet (s. 14. toukokuuta 1994) on belgialainen jalkapalloilija, joka edustaa Englannin Mestaruussarjassa pelaavaa Leicester Cityä. Pelipaikaltaan Praet on hyökkäävä keskikenttäpelaaja.
Ura > Seurajoukkueura

Praet debytoi RSC Anderlechtin edustusjoukkueessa liigassa lokakuussa 2011 Lierse SK:ta vastaan tultuaan vaihdosta kentälle. Cupissa hän oli debytoinut jo kuukautta aiemmin. Praet voitti Anderlechtin kanssa Belgian mestaruuden kausina 2011–2012, 2012–2013 ja 2013–2014. Elokuussa 2016 hän siirtyi italialaisseura Sampdoriaan, jossa hän pelasi kolmen kauden aikana 98 ottelua ja teki neljä maalia Serie A:ssa.
Praet siirtyi Englannin Valioliigassa pelanneeseen Leicesteriin vajaan 20 miljoonan euron siirtosummalla kesällä 2019. Ensimmäisellä valioliigakaudellaan hän pelasi 27 ottelua ja teki maalin Southamptonia vastaan. Kaudella 2020–2021 hän pelasi 15 valioliigaottelua ja teki maalin Burnleyä vastaan. Hän oli loukkaantumisen vuoksi poissa kentiltä tammi-maaliskuussa 2021. Hän pelasi kahdessa ottelussa Leicesterin voittaessa FA Cupin 2021. Eurooppa-liigassa hän pelasi kuusi ottelua ja teki yhden maalin. Kaudella 2021–2022 hän pelasi lainasopimuksella Torinossa 23 Serie A-ottelua ja teki kaksi maalia. Seuraavalla kaudella hän pelasi Leicesterissä 22 valioliigaottelussa, mutta oli vain kuusi kertaa avauskokoonpanossa, ja teki yhden maalin.
Ura > Maajoukkueura

Praet on edustanut Belgiaa eri nuorten maajoukkueissa. Hän pelasi vuosina 2012–2016 alle 21-vuotiaiden maajoukkueessa 17 ottelua ja teki niissä kaksi maalia. Belgian A-maajoukkueessa Praet debytoi marraskuussa 2014 ystävyysottelussa Islantia vastaan. Toisen maaottelunsa hän pääsi pelaamaan lokakuussa 2018. Ensimmäisen täyden maaottelunsa hän pelasi lokakuussa 2019 EM-karsintaottelussa Kazakstania vastaan. Ensimmäisen maaottelumaalinsa hän teki MM-karsintaottelussa Valko-Venäjää vastaan maaliskuussa 2021. Hän tuli kahdessa ottelussa vaihdosta kentälle vuonna 2021 järjestetyissä EM-kilpailuissa. Hän on heinäkuun 16. päivään 2023 mennessä pelannut 15 A-maaottelua ja tehnyt kaksi maalia.
Käännös suomeksi
Kōichirō Hirayama

| Mitalit> Maa:   Japani.Miesten kreikkalais-roomalainen paini. Olympialaiset  | Mitalit> Maa:   Japani.Miesten kreikkalais-roomalainen paini. Olympialaiset  | Mitalit> Maa:   Japani.Miesten kreikkalais-roomalainen paini. Olympialaiset  | Maa:   Japani> Miesten kreikkalais-roomalainen paini. |
| --- | --- | --- | --- |
|  Hopeaa | München 1972 | 52 kg |  |
|  Pronssia | Montreal 1976 | 52 kg |  |
| Aasian kisat  | Aasian kisat  | Aasian kisat  |  |
|  Pronssia | Teheran 1974 | 52 kg |  |
Kōichirō Hirayama (jap. 平山 紘一郎; s. 9. syyskuuta 1946 Kagoshima) on entinen japanilainen painija. Hän kilpaili kesäolympialaisissa vuosina 1972 ja 1976; ensimmäisellä kerralla hän sai hopeaa ja toisella kerralla pronssia 52 kg -sarjan kreikkalais-roomalaisessa painissa. Maailmanmestaruuskilpailuissa hän sijoittui vuonna 1973 kuudenneksi ja vuonna 1975 neljänneksi.
Vuoden 1974 Aasian kisoissa Hirayama voitti kultamitalin.
Hän voitti Japanin mestaruuden 48 kg -sarjan vuonna 1968 ja 52kg -sarjan vuosina 1971 ja 1973-1976.
Griffithin koe

Frederick Griffithin vuonna 1928 suorittama koe oli yksi ensimmäisistä kokeista, joka osoitti bakteerien pystyvän siirtämään geneettistä informaatiota.
Griffith käytti kokeessaan kahta toisistaan hieman poikkeavaa pneumokokkiviljelmää, III-S-tyyppiä ("sileä") ja II-R-tyyppiä (”rosoinen”). III-S-tyypin bakteerit ympäröivät itsensä polysakkaridikuorella, joka suojaa bakteeria isännän immuunijärjestelmältä. II-R-tyypin bakteereilta tämä suojakerros puuttuu, ja isännän immuunijärjestelmä pystyy torjumaan bakteerit.
Kokeessa III-S-tyypin bakteerit tapettiin kuumentamalla ja jäljelle jääneet bakteerit sekoitettiin II-R-tyypin bakteereihin. Kummatkaan bakteereista eivät vahingoittaneet yksinään hiiriä, mutta yhdessä ne olivat tappavia koe-eläiminä olleille hiirille. Griffith löysi kuolleitten hiirien verestä molempien bakteerityppien elossa olevia bakteereita. Griffith päätteli II-R-tyypin bakteerien "muuntuneen" tappaviksi III-S-tyypin bakteereiksi.
Nykyään tiedetään, että Griffithin havaitsema muuntuminen perustui itse asiassa III-S-tyypin bakteerien DNA:han. Vaikka III-S-tyypin bakteerit itse olivat kuolleet, niiden DNA oli selvinnyt kuumennuksesta ja II-R-tyypin bakteerit olivat ottaneet sen käyttöönsä. III-S-tyypin DNA sisältää suojaavan polysakkaridikuoren muodostavat geenit. Kokeessa esiin tulleen toiminnan selittivät täsmällisesti Osvald Avery, Colin McLeod ja Maclyn McCarty sekä Alfred Hershey ja Martha Chase kokeissaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Griffith's experiment
Kuusankosken Kumu

Kuusankosken Kumu on  suomalainen jalkapalloseura joka pelaa kaudella 2024 itäisessä Miesten nelosessa.
Nykyinen joukkue

Päivitetty 7.3.2024
Entisiä pelaajia

Sami Hyypiä
Derek Fazackerley
Janne Lindberg
Reijo Vuorinen
Toni Huttunen
Mika Ikävalko
Markku Palmroos
Mika Hernesniemi
Historia

Seura perustettiin Kuusankoskella vuonna 1964 ja ajautui konkurssiin 1992. Kumu nousi Harri Kampmanin johdolla sensaatiomaisesti kahdessa kaudessa suoraan 2. divisioonasta silloiseen Futisliigaan kaudeksi 1990.
Kumun ainoaksi jäänyt pääsarjakausi oli pettymys; joukkue teki 22 ottelun kaudella kyseenalaisen ennätyksen voittaen ainoastaan yhden ottelun OTP:ta vastaan.  Kahden 1. divisioonassa pelatun kauden jälkeen Kumu ajautui konkurssiin joulukuussa 1992. Tammikuussa 1993 perustetulle uudelle seuralle FC Kumulle ei myönnetty Kumun sarjapaikkaa, vaan sen sai 2. divisioonasta nostettu Kontulan Urheilijat. FC Kumu jatkoi alemmilla sarjatasoilla kauteen 1996 saakka, jolloin se yhdistyi Voikkaan Pallo-Peikkojen kanssa ja muodosti FC Kuusankosken. Uusi seura on pelannut parhaimmillaan Ykkösessä kausina 2001–2004. FC Kuusankoski ajautui konkurssiin vuonna 2010. [lähde? ]
Vuonna 2015 paikalliset nuoret halusivat herättää Kumun miesjaoston henkiin, ja kaudella 2016 Kumu Edustus pelasi Kaakkois-Suomen Kutosta. Kaudeksi 2017 Kumu Edustus nousi Kaakkois-Suomen vitoseen ja kauden 2021 jälkeen Kumu Edustus nousi Kaakkois-Suomen neloseen.
Kumun kotikenttä oli Kuusankosken urheilupuisto ja sen yleisöennätys on 3 269 kaudelta 1990 ottelusta Valkeakosken Hakaa vastaan. Kumun junioritoiminta eriytettiin ennen pääseuran lopettamista vuonna 1992 omaksi seurakseen, Kumu Junior Teamiksi (Kumu JT).
Suomen kielen sana ”kumu”, josta seuran nimi tuli, tarkoittaa kaukaa kuuluvaa voimakasta ääntä.
Aiheesta muualla

Kumu Junior Teamin sivusto (Arkistoitu – Internet Archive)
Einari Hatakka

Martti Einari Hatakka (20. lokakuuta 1927 Antrea – 7. marraskuuta 2011 Imatra) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Hatakan vanhemmat olivat maanviljelijä Tuomas Hatakka ja emäntä Anna-Liisa Kärkäs ja puoliso vuodesta 1953 kampaaja Hilkka Rinne. Hatakka kävi kansakoulun ja viisi luokkaa oppikoulua. Hän oli Peräpohjolan maanviljelysseuran harjoittelija 1945, Pohjolan Voiman asentajaharjoittelija 1945, Oy Vuoksenniska Ab:n asentajaharjoittelija 1946–1947, Imatran Voiman sähköasentaja 1948–1951, Urheiluliike Matti Simanainen Oy:n perustajaosakas ja Imatrankosken ja Tainionkosken kodinkone- ja urheiluvälineliikkeiden hoitaja 1951–1961, Urheiluliike E. Hatakka & K:nin, vuodesta 1973 E. Hatakka Ky ja vuodesta 1974 E. Hatakka Oy, toimitusjohtaja 1961–1990 sekä yrityksen johtokunnan ja hallituksen puheenjohtaja ja jäsen. Hän oli vuodesta 2009 myös myös Auto-Hatakka Oy:n ja Kone-Hatakka Oy:n hallituksen jäsen. Hatakalla oli lisäksi lukuisia kaupan alan ja muita luottamustehtäviä, muun muassa urheilun piirissä Imatralla. Sotilasarvoltaan hän oli reservin alikersantti. Hatakka sai kauppaneuvoksen arvonimen 1980.
Gert Blomé

Gert Blomé
Gert Blomé (28. elokuuta 1934 – 27. tammikuuta 2021) oli ruotsalainen jääkiekkoilija, joka pelasi hyökkääjänä ja puolustajana. Hän pelasi Gävle Godtemplares IK:ssa vuosina 1956–1961. Vuosina 1961–1972 hän pelasi Västra Frölunda IF:ssä. Blomé voitti Ruotsin mestaruuden vuosina 1957 ja 1965. Hänet palkittiin Guldpucken-palkinnolla kauden parhaana ruotsalaispelaajana vuonna 1965.
Ruotsin maajoukkueessa Blomé voitti maailmanmestaruuden vuonna 1962 ja saavutti olympiahopeaa vuonna 1964.
Gert Bastian

Gert Bastian
Gert Bastian (26. maaliskuuta 1923 – 1. lokakuuta 1992 Bonn) oli saksalainen kenraali ja Liittouma 90/Vihreät -puolueen poliitikko. Hän oli Saksan liittopäivien jäsenenä vuosina 1983–1987.
Bastian eli elämänsä viimeiset kymmenen vuotta suhteessa itseään 25 vuotta nuoremman vihreän poliitikon Petra Kellyn kanssa. Molemmat tulivat 1980-luvun alussa kuuluisiksi ydinohjuksia vastustaneen kansanliikkeen keulakuvina. Bastian ei virallisesti eronnut edellisestä vaimostaan. Bastian ja Kelly löydettiin kuolleina asunnostaan Bonnista 19. lokakuuta 1992. Poliisin mukaan Bastian suurella todennäköisyydellä surmasi ampumalla ensin Kellyn ja sitten itsensä. Teon motiivi ei koskaan selvinnyt.
Eesti Pank

| Eesti Pank |
| --- | --- |
 Keskuspankin tunnus
Perustettu:  1919
Tyyppi:  keskuspankki
Päämaja:  Estonia puiestee 13, Tallinna
Johtaja:  Madis Müller
Aiheesta muualla
Sivusto
Infobox OKNimi-testi OK: 
Eesti Pank (vir. Eesti Pank) on Viron keskuspankki, joka kuuluu Euroopan keskuspankkijärjestelmään ja eurojärjestelmään. Eesti Pank hoiti ennen euron käyttöönottoa Virossa itse maan rahapolitiikaan ja entiseen kansalliseen valuuttaan, Viron kruunuun liittyviä asioita. Eesti Pankin nykyisenä johtajana toimii Madis Müller, joka valittiin virkaan vuonna 2019. Viron keskuspankki on perustettu 24. helmikuuta 1919.
Viron keskuspankin rooli ja päätehtävät > Eurojärjestelmässä

Eurojärjestelmään kuuluvien valtioiden keskuspankkien tehtävät ja velvoitteet on määritelty Euroopan keskuspankkijärjestelmän ja Euroopan keskuspankin perustamisasiakirjoissa. Eurojärjestelmä toimii hajautetusti: kansalliset keskuspankit vastaavat lähes kaikista eurojärjestelmän tehtävistä, joita ovat
rahapoliittisten operaatioiden täytäntöönpano
rahavarannoista huolehtiminen
maksujärjestelmien hoitaminen ja valvonta
eurosetelien liikkeelle laskeminen yhteistyössä Euroopan keskuspankin kanssa
Euroopan keskuspankin avustaminen tilastotietojen keräämisessä.
Viron keskuspankin rooli ja päätehtävät > Ennen euroa

Ennen euron käyttöönottoa Virossa keskuspankin tehtävänä oli varmistaa hintavakaus ja säädellä liikepankkien kautta liikkeelle laskettavan rahan määrää. Viron keskuspankki hoiti Viron rahajärjestelmää eli johti kansallista rahapolitiikkaa.
Viron keskuspankin tavoitteena oli varmistaa hintavakaus Virossa. Hintavakaus on tärkeää, koska se mahdollistaa sekä yksityisten ihmisten että yritysten luottamuksen pitkäaikaiseen säästämiseen, kuluttamiseen ja investointisuunnitelmiin. Rahaolojen vakaus on kestävän ja menestyksellisen taloudellisen ja yhteiskunnallisen kehityksen perusta.
Viron keskuspankin päätehtävät tämän tavoitteen saavuttamiseksi olivat
osallistuminen kansalliseen talouspolitiikkaan toteuttamalla itsenäistä rahapolitiikkaa, neuvomalla maan hallitusta ja osallistumalla kansainväliseen yhteistyöhön
maan taloudellisen vakauden varmistaminen luomalla menettelytapoja taloussektorille ja hoitamalla hyvin toimivia pankkien välisiä maksujenvälitysjärjestelmiä
käteisrahan kierron järjestäminen
valmistelut, joiden avulla Viron keskuspankista tulee yksi merkittävä päätöstentekijä euroalueen keskuspankkien joukossa, jotka määrittelevät talouspolitiikaa ja yhteisvaluutta euroa koskevan rahapolitiikan Euroopassa.
Viron keskuspankki oli itsenäinen, perustuslaillinen instituutio, joka ei toiminut maan hallituksen eikä minkään muunkaan valtaelimen alaisuudessa. Keskuspankki ei ollut vastuussa valtion taloudellisista sitoumuksista, eikä valtio ollut vastuussa taloudellisista sitoumuksistaan keskuspankille. Keskuspankin ylin päättävä elin oli hallintoneuvosto, johon ei saanut kuulua maan hallituksen jäseniä.
Pääjohtajat

Mihkel Pung (1919)
Eduard Aule (1921 – 1925)
Artur Uibopuu (1925 – 1926)
Jüri Jaakson (1926 – 1940)
Juhan Vaabel (1940)
Rein Otsason (1989 – 1991)
Siim Kallas (1991 – 1995)
Vahur Kraft (1995 – 2005)
Andres Lipstok (2005 – 2012)
Ardo Hansson (2012 – 2019)
Madis Müller (2019 – virassa)
Aiheesta muualla

Eesti Pank (viroksi, englanniksi)
Eesti Pankin pääkonttori osoitteessa Estonia puiestee 13, Tallinna
Durlești

| Durlești |
| --- | --- |

 lippu:  vaakuna
 Durlești
 Koordinaatit: 47.0195°N, 28.7632°E 
Valtio:   Moldova
Kaupunkipiiri:  Chișinău
Korkeus:  154 m
Väkiluku (2014):  19 800 
Infobox OKVirheellinen NIMI-arvo: 
Durlești (ven. Дурле́шты, Durlešty) on kaupunki Moldovan pääkaupunki Chișinăun kaupunkipiirissä. Durlești on pientalovaltainen kaupunki, joka sijaitsee Chișinăun länsireunalla. Keskustojen (kaupungintalojen) välinen etäisyys on vajaa seitsemän kilometriä.
Durleștissa asuu noin 2,5 prosenttia eli 19 800 koko Chișinăun kaupunkipiirin 804 500 asukkaasta (2014). Kaupungin asukasluku on kasvussa; vuonna 2004 asukkaita oli 15 395.
Aiheesta muualla

Kuvia tai muita tiedostoja aiheesta Durlești Wikimedia Commonsissa
Durlești Wikimapiassa (romaniaksi) (wikimapia.org)
Durleștiin liittyviä verkkouutisia (Arkistoitu – Internet Archive) (romaniaksi) (publika.md)
Einari Haaki

Karl Einari Väinö Haaki (2. kesäkuuta 1895 Helsinki – 28. syyskuuta 1958 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Haakin vanhemmat olivat työmies Karl Vihtori Haaki ja kauppias Amanda Arlin ja puoliso vuodesta 1918 Aino Siiri Karlsson. Haaki kävi Helsingin Kauppiaitten Kauppakoulun ja teki opintomatkoja Venäjälle, Skandinaviaan ja Keski-Euroopan maihin. Hän oli ensin Gösta Oldenburgin kenkäkaupan asiapoika vuodesta 1909, sitten myyjä ja kauppamatkustaja useissa eri liikkeissä, Pohjoismaiden Koruompeluliikkeen kauppamatkustaja ja myyntipäällikkö 1919–1936 ja Neli Oy:n osakas vuodesta 1936, toimitusjohtaja vuodesta 1937 ja omistaja vuodesta 1948. Kansanhuoltoministeriön tekstiiliosaston vt. toimistopäällikkönä Haaki toimi 1943. Hänellä oli myös useita luottamustehtäviä. Haaki sai kauppaneuvoksen arvonimen 1950.  Hän tuki taloudellisesti erityisesti Liikesivistysrahastoa ja teki vaimoineen 1955 huomattavan lahjoituksen Suomen Kulttuurirahastolle, jonka turvin perustettiin heidän nimikkorahastonsa.
Don Felder

| Don Felder |
| --- | --- |
 Don Felder vuonna 2009.
Henkilötiedot
Syntynyt: 21. syyskuuta 1947 (ikä 77) Gainesville, Florida, Yhdysvallat
Ammatti:  muusikko, tuottaja
Muusikko
Laulukielet:  englanti
Aktiivisena:  1966–
Tyylilajit:  rock, hard rock, folk rock, country rock, blues rock
Soittimet:  kitara, laulu, koskettimet, mandoliini, urut, rummut
Yhtyeet:  Eagles
Levy-yhtiöt:  Asylum Records, Geffen Records, Elektra Records, Warner Music Group, Wounded Bird Records, Rocket Science Ventures
Aiheesta muualla
www.donfelder.com
  [ Muokkaa Wikidatassa ] [ ohje ]  
Donald William Felder (s. 21. syyskuuta 1947 Gainesville, Florida) on yhdysvaltalainen muusikko, laulaja-lauluntekijä ja tuottaja, joka tunnetaan parhaiten urastaan Eagles-rockyhtyeen kitaristina. Hän liittyi Eaglesin kitaristiksi vuonna 1974.
Felder levytti Eaglesissa neljä studioalbumia ja yhden livealbumin ennen kuin yhtye hajosi syviin erimielisyyksiin vuonna 1980. Yhtyeen hajottua Felder levytti 1980-luvulla yhden sooloalbumin ja työskenteli pääosin sessiomuusikkona. 14 vuoden tauon jälkeen Felder ja Eagles teki vuonna 1994 menestyksekkään paluun esiintymislavoille. Don Felder erotettiin yhtyeestä vuonna 2001 erimielisyyksien vuoksi, minkä seurauksena Felder ja Eaglesin keulahahmot Don Henley ja Glenn Frey ovat sittemmin puineet välejään oikeudenkäynneissä.[lähde? ]
Diskografia > Live-albumit

Eagles Lives (1980)
Hell Freezes Over (1994)
Diskografia > Soolo

Airborne (1983)
Road to Forever (2012)
American Rock 'n' Roll (2019)
Aiheesta muualla

Don Felder Internet Movie Databasessa. (englanniksi)
Epäviralliset fanisivut
Kuratowskin lause

Topologiassa Kuratowskin lauseen eli Kuratowskin upotuslauseen mukaan jokainen metrinen avaruus voidaan isometrisesti upottaa rajoitettujen funktioiden muodostamaan Banachin avaruuteen raj(X,R).
Lause on saanut nimensä puolalaisen matemaatikon Kazimierz Kuratowskin mukaan.
Griffith (Uusi Etelä-Wales)

| Griffith |
| --- | --- |

Valtio:  Australia
Osavaltio:  Uusi Etelä-Wales
Pinta-ala:  
 – Kokonaispinta-ala:  46,1 km²
Korkeus:  1 292 m
Väkiluku (2016):  18 878
 – Väestötiheys:  410 as./km²
Infobox OKVirheellinen NIMI-arvo: 
Griffith on kaupunki Australiassa, Uuden Etelä-Walesin osavaltiossa. Kaupungissa oli 18 878 asukasta vuoden 2016 väestönlaskennassa, ja se sijaitsee Sydneystä länteen. Sen asukkaista noin 21 prosenttia on alle 14-vuotiaita, ja noin 17 prosenttia on yli 65-vuotiaita.
Aiheesta muualla

Kuvia tai muita tiedostoja aiheesta Griffith (Uusi Etelä-Wales) Wikimedia Commonsissa
George Cattanach

| Mitalit> Maa:   Kanada. Olympialaiset .Miesten haavipallo | Mitalit> Maa:   Kanada. Olympialaiset .Miesten haavipallo | Mitalit> Maa:   Kanada. Olympialaiset .Miesten haavipallo | Maa:   Kanada> .Miesten haavipallo |
| --- | --- | --- | --- |
|  Kultaa | St. Louis 1904 | joukkuekilpailu |  |
George James Cattanach (25. heinäkuuta 1878 Alexandria, Ontario, Kanada – 29. tammikuuta 1954, East Chicago, Indiana, Yhdysvallat) oli kanadalainen haavipalloilija. Hän kuului vuoden 1904 kesäolympialaisissa Saint Louisissa kultaa voittaneeseen Winnipeg Shamrocks -joukkueeseen.
Einar Østby

| Mitalit | Mitalit | Mitalit |  |
| --- | --- | --- | --- |
|  Einar Østby Holmenkollenilla vuonna 1960. |  Einar Østby Holmenkollenilla vuonna 1960. |  Einar Østby Holmenkollenilla vuonna 1960. |  |
Maa:   Norja
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Squaw Valley 1960 | 4 × 10 km |  |
| MM-kilpailut  | MM-kilpailut  | MM-kilpailut  |  |
|  Pronssia | Zakopane 1962 | 15 km |  |
Einar Østby (17. syyskuuta 1935 Vinger, nyk. Kongsvinger – 3. huhtikuuta 2022) oli norjalainen maastohiihtäjä, joka kilpaili 1960-luvun alussa. Hän sai hopeaa 4 × 10 km viestissä Squaw Valleyn vuoden 1960 olympialaisissa, joissa hän myös sijoittui neljänneksi 15 kilometrin hiihdossa.
Østby voitti myös pronssia 15 kilometrin hiihdossa vuoden 1962 maailmanmestaruuskilpailuissa Zakopanessa.